අධික ශබ්ද පිටවන වාහන සඳහා පනවා ඇති නීති රෙගුලාසි සතියක් ඇතුළත ක්‍රියාත්මක කරන බව ඇමැතිවරයා පැවසීය.වාහනයේ නිශ්චලව ඇති විට හා එන්ජිම ක්‍රියාත්මක කර ඇති විට වාහනයේ ඉදිරි පස සිට විවෘත අවකාශයේ මීටර් දෙකක් තුළ නළා ශබ්දය ඩෙසි මීටර් 105ක් ද මීටර් හතක් තුළ ඩෙසි මීටර් 93ක්ද වශයෙන් ඇති ප්‍රමිතියට අනුව වාහන ධාවනය කළ යුතුය.මේ නීතිය යුද හමුදාව, ගිලන් රථ, පොලිසිය, රාජ්‍ය ආරක්ෂක අංශයේ ආදී වාහනවලට බල නොපාන අතර කිසියම් ආපදා තත්ත්වයක් පවතින අවස්ථාවක දී එම තොරතුරු මහජනතාවට ලබාදීම සඳහා භාවිතා කරන වාහනවලට බල නොපාන බවද ඇමැතිවරයා කීය.